السلام عليكم ورحمة الله وبركاته. اهلا بكم في برنامج زكاتي. النهاردة هتكلم معكم في موضوع اه تكملة للحلقات اللي فاتت لما اتكلمنا على الاصول المتداولة واتكلمنا على اشهر انواع الاصول المتداولة. والنهارده مع نوع جديد من الاصول المتداولة. وهو مشهور شوية واسمه التأمينات لدى الغير
يعني ان انا دفعت فلوس تأمين لدى الغير لضمان انجاز اي معاملات او اي اعمال آآ مع شركة او مع قطاع حكومي او غيره التأمينات اللي انا بدفعها مقدما لدى الغير هي بالنسبة لي اصول لي عند الغير. يعني تعامل معاملة الديون. ولكن هزه الديون آآ ديون غير مرجوة السداد
ان هي مشكوك في تحصيلها يعني ممكن احصلها لو انا قمت بتنفيز هزه الاعمال وممكن ما حصلهاش لو انا ما قمتش بتنفيز هزه الاعمال وبالتالي الملك التام فيها او شرط الملك التام فيها غير مكتمل. وبناء عليه ليست من الاموال الزكوية. وفي قول مهم جدا في المسألة دي بيقول
لو هعدي على الاموال دي اللي هي التأمينات لدى الغير. كزا سنة حولية يعني عدى عليها سنة واتنين وتلاتة واربعة. لما تحصل تزكى عن حول واحد حتى لو اتبقت لي اربع سنوات او خمس سنوات. هو ده آآ اشهر الاقوال في هزه المسألة. وبناء عليه التأمينات لدى الغير فيها زكاة عن سنة واحدة بس لما تحصل
اما لو آآ حتى لو حتى لو فضلت اكتر من حول. طيب النوع التاني اللي هتكلم عنه النهاردة وهو الدفعات المدفوعة مقدما للموردين. اما بنروح نشتري بضاعة من المورد. بندي له مبلغ تحت حساب قيمة هزه البضاعة. وبناء عليه المبلغ ده خرج اصلا من ملكية
يعني مش فيه احتمالية ان هو يرجع لأ ده هو جزء من تمن البضاعة وبيسموه العربون او غيره ايا كان المسميات اللي هتتسمى بها هزا المبلغ وبناء عليه خرج برة ملكية الشركة وبناء عليه ليس فيه زكاة. يعني لا يعتبر من الاموال الخاضعة للزكاة. النوع التالت واللي مرتبط بنفس النقطة
ودي حاجة اسمها المصروفات المقدمة والايراد المستحق. احنا عندنا نقطتين كده ممكن عاملين زي اللعبة كده شوية حاجة اسمها المصروف والايرادي المستحق وحاجة اسمها المصروف المستحق والايرادي المقدم المصروف المقدم والايرادي المستحق هي من ضمن الاصول. اما المصروف المستحق والايرادي المقدم ضمن الالتزامات. طيب هنتكلم النهاردة على المصروف المقدم
والايراد المستحق مصروف مقدم يعني ايه؟ يعني ايجار مقدم دافع ايجار مقدم دافع كهربا مقدم دافع تأمين مقدم دافع اي مبلغ تحت حساب اللي هيتم في المستقبل ولكن دفعه مقدما
وبناء عليه انت دافع المصروف ده عشان خاطر تحصل على خدمة وخرج من الملكية بتاعتك فليس فيه زكاة. ليس فيه زكاة ليه؟ لانه خرج برة ملكية الشركة وبالتالي ليس فيه شرط الملكي التام. طيب النوع التاني اللي مرتبط بالمصروفات المقدمة حاجة اسمها الايرادات المستحقة
هي لي برضو يعني فلوس لي برة عند الغير ولكن نتيجة ان انا اديت له الخدمة ولسه منتزر ان انا اخد منه الفلوس. يعني لو انا مسلا عندي مركز خدمة سيارات
وقدمت خدمة السيارات. وجالي منها عائد. يبقى ده الايراد ده محصل. انما لو لسة العائد ده مستحق هيجي لي السنة اللي جاية فبنسميه ايراد مستحق وبيزهر ضمن الميزانية من ضمن الاصول بتاعتي. زيه زي الديون. وبناء عليه يعامل معاملة الديون. ازا كانت ديون جيدة يعني عند واحد انا
تأكد ان هو هيدفع لي الفلوس. فزكاته زكاة الديون الجيدة وبالتالي يدخل ضمن الاموال الزكوية. وازا كانت هزه الايرادات مشكوك في تحصيلها او مش عارف هتتحصل ولا لأ ؟ فتعامل معاملة الديون الغير مرجوة السداد. وبناء عليه لا تدخل ضمن الاموال الزكوية. وده يخليني بس انبه على نقطة ممكن نكون نسيناها
قبل كده في الحلقات اللي فاتت هي الديون المشكوك في تحصيلها دي. لما تحصل بعد سنة تزكى ولا ما تزكاش؟ تزكى عن حول واحد فقط حتى لو مرت عليها اكتر من حول. برضه جوة الايرادات المستحقة ازا كانت الديون دي مشكوك في تحصيلها تزكى عن حول واحد فقط. لما تحصل ولا نعتبر هزه السنوات
حتى لو قعد لاكتر من حول. يبقى انا كده هلخص الحلقة بتاعتي النهارده. انا عندي خدت فيها التأمينات لدى غير المدفوعات المقدمة للموردين والمصروفات مقدمة والايراد المستحق. كل دول قلنا ليست من الاموال الزكوية الا في حالة واحدة بس. الايرادات المستحقة ازا كانت من الديون الجيدة فتدخل ضمن وعاء
زكاة كده يبقى انا بزود نقطة جديدة جوة الاموال الزكوية اضافة الى الاصول المتداولة واضافة الى الديون واوراق القبض والحاجات اللي اتكلمنا عنها في الحلقات اللي اشوفكم في الحلقة اللي جاية. والسلام عليكم ورحمة الله وبركاته